polyglot-tagger/wikipedia-language-snippets-filtered huggingface dataset:
சூடோமோனஸ் புளோரோசன்ஸ் என்பது பயிர்களில் இலைக்கருகல் இலைப்புள்ளி , குலைநோய், துருநோய், வாடல் போன்ற நோய்களை கட்டுப்படுத்தும் உயிர் பூஞ்சாணக் கொல்லியாகும்.சூடோமோனஸ் புளோரோசன்ஸ் பயிர்களில் நோயை உண்டுபடுத்தம் பூஞ்சாணங்களை கட்டுப்படுத்தி நோய் வராமல் பாதுகாக்கின்றது இதனை எல்லா பயிர்களுக்கும் பயன்படுத்தலாம்.
வேரைத் தாக்கும் பூஞ்சான நோய்களில் இருந்து பயிரை பாதுகாக்கிறது, வேர்களுக்கு மண்ணிலிருந்து நீரை எடுத்துக்கொடுக்கிறது மகசூல் 10 மதல் 15 சதம் அதிகரிக்கிறது.
சூடோமோனஸை பயன்படுத்துவதால் பயிர்களில் ஏற்படும் நோய்களை கட்டுப்படுத்தலாம்.பயிர்களுக்கு தேவையான வளர்ச்சி யூக்கிகளை உற்பத்தி செய்கிறதுபயிர்களின் வேர்களைத் தாக்கும் நூற்புழுக்களை கட்டுப்படுத்துகிறது
கணபதி அக்கிரகாரம் ஓர் ஊராட்சி அமைப்பாகும். இவ்வூர் வடக்கு தெரு, மேற்குத் தெரு என இருதெருக்களைக் கொண்டுள்ளன. தெற்கு, வடக்குத் தெருக்கள் இணையும் மூலையில் மகா கணபதி கோயில் அமைந்துள்ளது. இந்த கோயிலுக்கு அருகாமையில் சிறீ வரதராஜ பெருமாள் கோயில், தேர் முட்டு, பரந்த வயல்வெளிகள் ஆகியன அமைந்துள்ளன. தெற்கு, வடக்கு தெரு வீடுகள் இரண்டும் அக்கிரகாரப் பாணியில் கட்டமைக்கப்பட்டிருக்கும்.
இங்கே ஒரு புகழ்பெற்ற மகா கணபதி கோயில் உள்ளது. இக்கோவிலின் மூலவர் சிலை அகத்திய முனிவரால் நிறுவப்பட்டு, கௌதம மகரிஷியால் வணங்கப்பட்டு வந்ததாகும். இக்கோயிலின் தெய்வமான கணேசர் மக்களால் மிகவும் சக்தி வாய்ந்தவராகக் கருதப்படுகிறார். இந்த ஊரில் ஒரு சிவன் கோயில், சிறீ வரதராஜ பெருமாள் கோயில், திரௌபதி அம்மன் கோயில், அய்யனார் கோயில் ஆகியவை உள்ளன.
கணபதி அக்கிரகாரம் இந்தியாவின் தமிழ்நாடு தஞ்சாவூர் மாவட்டத்தில் உள்ள பாபநாசம் வட்டத்தில் அமைந்துள்ள ஒரு சிற்றூர். காவேரி நதிக்கு நடுவில் ஓடும் இடமாகவும், வேளாண் நிலப்பரப்பின் எழில் மிகுஅழகுடனும் இந்தச் சிற்றூர் திகழ்கிறது. இவ்வூரில் அமைந்த புகழ்பெற்ற மகா கணபதி கோயிலின் பெயரால் கணபதி அக்கிரகாரம் அழைக்கப்படுகிறது.
இந்தக் காலகட்டத்தின் மராட்டிய கல்வெட்டுகளானது திருச்சிராப்பள்ளியின் ராணியான மீனாட்சிக்கு எதிரியான பாளையத்துக்காரரை எதிர்த்து புரட்சி செய்ய துக்கோஜி உதவினார். மேலும் தென் இந்தியாவின் இந்து ராஜ்ஜியத்திற்காக சாந்தா சாஹிப்பை எதிர்த்து போர் புரிந்தார். 1734 ஆம் ஆண்டு சநாதா சாஹிப்பின் முதல் படையெடுப்பு நிகழ்ந்தது. 1736 ஆம் ஆண்டு நடந்த சாந்தா சாகிப்பின் இரண்டாவது படையெடுப்பின் போது திருச்சிராப்பள்ளியை வீழ்த்தினார்.
துக்கோஜி அவரது சகோதரர் சரபோஜியின் மறைவுக்குப்பின் 1728 இல் ஆட்சிக்கு வந்து, 1736 வரை தஞ்சாவூரை ஆண்டார் என கருதப்படுகிறது. ஆனாலும் கிடைக்ககூடிய இரு பதிவுகள் மாறுபட்ட தகவல்களை அளிக்கின்றன. இவரது ஆட்சிக்காலமாக தஞ்சாவூர் மராட்டிய கல்வெட்டானது 8 ஆண்டுகள் என குறிக்கிறது ஆனால் அதேசமயம் சென்னை கையெழுத்து பிரசுரமானது 6 ஆண்டுகள் என குறிக்கிறது.
துக்கோஜி போன்ஸ்லே என்பவர் தஞ்சாவூரை ஆண்ட மராத்திய போன்சலே மரபின் நான்காவது மன்னராவார். இவர் முதலாம் சாகுஜி மற்றும் முதலாம் சரபோஜி ஆகியோரின் சகோதரரும் தஞ்சாவூரின் முதல் மராத்திய மன்னருமான வெங்கோஜியின் மகனாவார். இவர் 1728 முதல் 1736 வரை ஆட்சி செய்தார்.
சரபோஜி தொடங்கிய மறவர் போரை துக்கோஜி முடிவிக்கு கொண்டுவந்தார். ஆனால் அவரது சகோதரர்போல் இல்லாமால் அவர் பவானி சங்கர் பக்கம் மாறி பிந்தையவர் அரியணை ஏற உதவினார்.
ஹுமாயூன் கபீர்,1932-ல் புதிதாக உருவாக்கப்பட்ட ஆந்திரா பல்கலைக்கழகத்தில் விரிவுரையாளராகப் பணியாற்ற சர்வபள்ளி ராதாகிருஷ்ணனால் அழைக்கப்பட்டார்.பிறகு,டெல்லியில்லுள்ள பல்கலைக்கழக மானியக் குழுவில் இணைக் கல்வி ஆலோசகராகவும்,கல்விச் செயலராகவும் மற்றும் பல்கலைக்கழக மானியக் குழுவின் தலைவராகவும் பணியாற்றினார்.இவர் விமானப்போக்குவரத்துத்துறை அமைச்சராகவும்,கல்வி அமைச்சராக இருமுறையும், ஜவஹர்லால் நேரு மற்றும் லால் பகதூர் சாஸ்த்ரி பிரதம மந்திரியாக இருந்தபோது பணியாற்றினார்.மேலும் இவர் அறிவியல் ஆராய்ச்சி மற்றும் கலாச்சார மற்றும் பண்பாட்டுத் துறை அமைச்சராகவும் இருந்தார்.1965-ல் இந்திரா காந்தி அவர்களால் மதராஸ் மாகாணத்தின் ஆளுநராக நியமிக்கப்பட்டார்.ஆனால் கபூர் அதனை மறுத்துவிட்டார்.1956-லிருந்து 1962 வரை மாநிலங்களவை உறுப்பினராகவும்,1962-லிருந்து 1969 வரை மக்களவை உறுப்பினராகவும்,வங்காளத்தில் உள்ள பசிர்கட் தொகுதியிலிருந்து தேர்ந்தெடுக்கப்பட்டார்.
கபீர் 1922-ல் நடத்தப்பட்ட மெட்ரிகுலேசன் தேர்வில் முதல் வகுப்பில் தேர்ச்சி பெற்றார்.இவர் கல்கத்தாவில் உள்ள பிரசிடென்சி கல்லூரியில் கலைப்பிரிவில் இடைநிலைக் கல்வியை முடித்தார்.பிறகு கல்கத்தா பல்கலைக்கழகத்தில் பி.எ., மற்றும் எம்.எ., ஆங்கிலம் முதல் வகுப்பில் தேர்ச்சி பெற்றார்.இவர் இங்கிலாந்தில் உள்ள ஆக்‌ஸ்ஃபோர்டு-ல் உள்ள எக்ஸ்டர் கல்லூரியில் கல்வி உதவித் தொகை பெற்றார்.ஆக்‌ஸ்ஃபோர்டு பல்கலைக்கழகத்தில் நவீன இலக்கியங்களான தத்துவம்,அரசியல் அறிவியல்,பொருளாதாரம் ஆகியவறை 1931-ல் முதல் வகுப்பில் தேர்ச்சிபெற்றார்.
ஹமாயூன் கபீர் ஒரு பெங்காலி எழுத்தாளர் மற்றும் அரசியல்வாதி ஆவார்.கபீர் வங்காளத்தில் பரிதாபூர் மாட்டத்தில் உள்ள மாவட்டத்தில் கொமர்பூர் என்ற கிராமத்தில் பிப்ரவரி 22,1906-ல் பிறந்தார். இவருடைய தந்தை கான் பகதூர் கபீருதீன் அகமது ஆவார். இவர் வங்காளத்தில் துணை நீதிபதியாக இருந்தார்.
கொளுத்தும் வெயிலின் தாக்கத்திலிருந்து தங்களைக் காத்துக்கொள்வதற்காக பாரம்பரியமாக மக்கள் சுற்றுலா வரும் ஏப்ரல் முதல் சூன் வரையிலான கோடைக்காலப் பருவத்தில் குதிரைப் பந்தயங்கள் இங்கு நடத்தப்பட்டன. இந்த பந்தயத்திடல் ஊட்டியின் மத்தியில் 55 ஏக்கர் பரப்பளவில் 2.4 கிலோமீட்டர் நீளம் கொண்ட்தாக அமைந்துள்ளது. இந்தியாவிலுள்ள மிகவும் புகழ்பெற்ற குதிரைப் பந்தய மைதானங்களில் ஊட்டி குதிரைப் பந்தய மைதானமும் ஒன்றாகும். நீலகிரி தங்கக் கோப்பை குதிரைப் பந்தயம் இங்கு நடத்தப்படும் பந்தயங்களில் பாரம்பரியமாகப் புகழ்பெற்றதும் பிரபலமானதுமான பந்தயமாகும்.
இத்திடலின் 100 ஆண்டு கால வரலாறு குறிப்பிடத்தக்க பல அரிய தனித்தன்மைகளை தன்னுள்ளே கொண்டுள்ளது. ”அறுபதுகளின் மத்தியில் நான் ஊட்டி குதிரைப் பந்தயத்தின் தீவிர ரசிகன் ஆக இருந்தேன். தொகுதி 1 ஊட்டி குதிரைப் பந்தயத்தை 1995 ஆம் ஆண்டு மே மாதம் 7 ஆம் நாள் எம்.ஏ.எம். இராமசாமி தன்னுடைய குதிரையான கிரேட் சிபெக்டக்கல் மூலம் வெற்றியை ஈட்டியது மறக்க முடியாத ஒரு மிகப்பெரிய கின்னசு சாதனையாகும் என்று குதிரைப்பந்தய ஆர்வலரும் ஊட்டி நகர பழங்குடியினருமான கே. பீமன் என்பவர் தெரிவித்தார்.
1980 ஆம் ஆண்டுகள் இத்திடலின் பிரமாண்டமான வளர்ச்சியைக் காண முடிகிறது. இக்காலத்தை ஊட்டி குதிரைப் பந்தயத்தின் பொற்காலம் என்று குறிப்பிடலாம். இக்காலத்தில் சூன் மாதம் வரையில் பந்தயப் பருவம் நீட்டிக்கப்பட்டது. இதனால் நீல மலையில் சுற்றுலா என்பதைத் தாண்டி ஆயிரக்கணக்கான கோடைக்கால வேலை வாய்ப்புகள் இணைப்பை உருவாகின. தொழில்முறை பந்தய வீர்ர்கள் பந்தயத்தை எதிர் நோக்கி இங்கு தங்கத் தொடங்கினர்.
ஊட்டி குதிரைப்பந்தயத் திடல் தமிழ்நாட்டின் நீலகிரி மாவட்டத்திலுள்ள ஊட்டியில் ஓர் உயர்நிலத்தில் கட்டப்பட்டுள்ள குதிரைப்பந்தயத் திடல் ஆகும். கோடைகால பந்தயங்களுக்காக கடல் மட்டத்திலிருந்து 2,268 மீட்டர் உயரத்தில் நகரத்தின் மையப்பகுதியான ஊட்டி தொடர்வண்டி நிலையத்திற்கு அருகில் இத்திடல் அமைந்துள்ளது.
உயிரணுவானது புதிய மூலக்கூறுகளை உருவாக்கும்போது, சிதைவுறுகிற பழைய மூலக்கூறுகளை பயன்படுத்திக்கொள்கிறது அல்லது உயிரணுக் கழிவுகளான லாக்டிக் அமிலம், அசிட்டிக் காடி, கார்பனீராக்சைடு, அமோனியா, யூரியா போன்றவற்றை மேலும் சிதைத்து சிறிய மூலக்கூறுகளாக மாற்றிக்கொள்கிறது. இக்கழிவுகள் வெளியேற்றமானது ஆக்சிஜனேற்றம் பெறுவதன் மூலம் வேதித் தன்மையற்ற ஆற்றலை வெளியிடுவதால் கிடைப்பதாகும். இவ்வாறு செய்யும்போது வெப்பமிழப்பு ஏற்படும். ஆனால், வெளிவரும் கழிவுகளால் அடினோசின் ட்ரை பாஸ்பேட்டுகளின் சேர்க்கை தூண்டப்படுகிறது. இவை உயிரணுக்களின் பராமரிப்புக்கும் அவற்றின் வளர்ச்சிக்குத் தேவையான ஆற்றலையும் வழங்கும். இம்மூலக்கூறுகள் சிதைமாற்றத்தால் வெளிப்படும் ஆற்றலை வளர்மாற்றத்திற்குத் தேவைப்படும் ஆற்றலாக மாற்ற ஒரு வழிப்போக்கியாகச் செயல்படுகின்றன. சிதைவுறுதல், வளர்மாற்றம், சிதைமாற்றம் ஆகிய அனைத்தும் வளர்சிதைமாற்றமாகவே கொள்ளப்படுகின்றன.
சிதைமாற்றம் அல்லது அவசேபம் என்பது வளர்சிதை மாற்றத்தின் ஒரு கூறாகும். இத்தாக்கங்களின் மூலம் பெரிய மூலக்கூறுகளிலிருந்து சிறிய மூலக்கூறுகள் உருவாகும். இவ்வகை தாக்கங்கள் ஆக்சிஜனேற்றத்தின் மூலம் சக்தியை வெளியேற்றுபவையாகவோ அல்லது மற்றைய வளர்மாற்றங்களுக்கோ பயன்படலாம். சிதைமாற்றங்கள் பெரிய மூலக்கூறுகளை உடைப்பதன் மூலம் சிறியகூறுகளை (உதாரணம்: ஒற்றைச்சர்க்கரை, கொழுப்பு அமிலம், கருக்காடிக்கூறு, அமினோ அமிலம்) உருவாக்கும்.
மேயர் மற்றும் ஆண்டர்சன் என்பவர்கள் இதனை, 10 டிகிரி செல்சியஸ் வெப்பத்தில் நிகழுவதைப் போல் மிகுதியான வெப்ப அளவில் நிகழுவதன் மடங்காக இருக்கும் என்று வரையறுத்தனர்.
பல்வேறு செயல்முறைகளில் 10 டிகிரி வெப்பம் வேறுபடும் இடைவெளிகளில் சரியாக அளவிடுவது எல்லா சூழலிலும் இயலாது. எனினும் சமன்பாட்டினைப் பயன்படுத்தி இருவேறு வெப்ப அளவுகளில் நிகழ்ந்த செயலின் அளவுகளிலிருந்து கெ.எ 10 ன் தோராயமான அளவுகளை அறியலாம்.
வாண்ட் ஹோப் அல்லது கெழு எண் 10 அல்லது வெப்ப கெழு எண் என்பது ஒரு குறிப்பிட்ட வெப்பத்தில் ஒரு செயல் முறையின் அளவுக்கும், அவ் வெப்பத்தினை விட 10 டிகிரி செல்சியஸ் குறைவான நிலையில் இச்செயல் நிகழும் அளவுக்கும் உள்ள விகிதம் ஆகும். இதனை கர்டிஸ் மற்றும் கிளார்க் 1950 ஆம் ஆண்டு வரையறுத்தனர். ஒரு செயல் முறையானது 15 டிகிரி செல்சிஸ் வெப்பத்தில் நிகழுவதை விட 25 டிகிரி செல்சியஸ் வெப்பத்தில் 2.3 மடங்காக இருப்பின், வெப்பக் கெழு எண் 2.3 ஆகும்.
வெப்பக் கெழு எண் அல்லது வாண்ட் ஹோப் விதி தாவரங்கள் வளர்வதில் வெப்பத்தின் பங்கினை தெளிவாக விளக்கும் அளவைகள் ஆகும். தாவரங்களில் சுவாசித்தல், முளைத்தல், புரத இயல் மாற்றம் போன்ற செயல் முறைகளும், விரவுதல் போன்ற இயற்பியல் முறைகளும் வெப்பத்தினைச்சார்ந்து நடைபெறுகிறது. வெப்பம் அதிகமாகும் போது இச்செயல்களும் அதிகமாவது தெளிவான உண்மையாகும்.
இக்கல்லூரியில் 30க்கும் மேற்பட்ட துறைகள் உள்ளன. கல்லூரி வளாகத்தில் மூன்று மாணவர்களுக்கான விடுதிகளும் இரண்டு மாணவியர் விடுதிகளும் உள்ளன. இக்கல்லூரியில் சுமார் 750 பேர் அமரும் வகையில் கலையரங்கம் ஒன்றினைக் கொண்டிருக்கிறது. 150க்கும் மேற்பட்ட இருக்கைகள் கொண்ட நான்கு விரிவுரை அரங்குகள் உள்ளன. 7,000 புத்தகங்கள் மற்றும் தேசிய மற்றும் பன்னாட்டு ஆய்விதழ்கள் கொண்ட மத்திய நூலகம் வளாகத்தில் அமைந்துள்ளது. இரண்டு வாசிப்பு அரங்குகள் கொண்ட இதில், ஒன்று முதுநிலை பட்டதாரிகளுக்கும், மற்றொன்று பேராசிரியர்களுக்கும் உள்ளது. உட்புற மற்றும் வெளிப்புற விளையாட்டு வசதிகளும் உள்ளன. இதில் ஒரு உடற்பயிற்சிக்கூடம், கூடைப்பந்து மைதானம், இறகுப் பந்து மைதானம், இறகுப் பந்தாட்ட மைதானம் மற்றும் இரண்டு கைப்பந்து மைதானங்கள் உள்ளன. வட்டப் பந்து, தூக்கு பந்து, மட்டைப் பந்து, கால் பந்து ஆகியவற்றை விளையாடும் வசதியும் அமைந்துள்ளன.
கி. ஆ. பெ. விசுவநாதம் அரசு மருத்துவக் கல்லூரி என்பது தமிழ்நாடு மாநில அரசால் நடத்தப்படும் ஒரு மருத்துவக் கல்லூரி ஆகும். இது இந்தியாவின் தேசிய மருத்துவ ஆணையத்தால் அங்கீகரிக்கப்பட்டுள்ளது. இம்மருத்துவக் கல்லூரி தமிழ்நாட்டில் உள்ள திருச்சிராப்பள்ளி நகரில் மத்தியப் பேருந்து நிலையம் அருகில் அமைந்துள்ளது. 2010ஆம் ஆண்டில் கல்லூரி மாணவர்களிடையேயான சேர்க்கைத் தேர்வில் இக்கல்லூரி மூன்றாவது இடத்தைப் பெற்றது.
கி. ஆ. பெ. விசுவநாதம் அரசு மருத்துவக் கல்லூரி தமிழ்நாடு டாக்டர் எம்.ஜி.ஆர். மருத்துவ பல்கலைக்கழகத்துடன் இணைக்கப்பட்டுள்ளது. மகாத்மா காந்தி நினைவு அரசு மருத்துவமனை (முன்னர் அண்ணல் காந்தி நினைவு அரசு மருத்துவமனை என அழைக்கப்பட்டது) கல்லூரிக்கு அருகில் அமைந்துள்ள இக்கல்லூரி மருத்துவமனையாகும்.
சேலம் நகராண்மை உயர்நிலைப்பள்ளியில் தமிழாசிாியராகப் பணியாற்றி போதுதான் "தமிழ்த்தேசியத்தந்தை" பெருஞ்சித்திரனார் இவரின் மாணவராக இருந்தார். பாவாணரின் தொடர்பும், பாரதிதாசனின் தொடர்பும் இவருக்கு ஏற்பட்டது. மக்கள் தொகைக் கணக்கெடுப்பின்போது அப்பணியில் அமர்த்தப்பட்ட இவர், பொதுமக்களின் வடமொழிப் பெயர்களைத் தமிழ்ப்படுத்தி எழுதுவதை வழக்கமாகக் கொண்டிருந்தமையால் ஆசிரியப் பணியிலிருந்து இடைநீக்கம் செய்யப்பட்டுப் பின் மீண்டும் அமர்த்தப்பட்டார்.
இன்றைய அரியலூர் மாவட்டம் உடையார்பாளையம் வட்டத்தில் உள்ள கீழமாளிகை என்னும் சிற்றூரில் பர்வதம்மாள்-வைத்தியலிங்கம் இணையருக்கு மகனாக 30 சனவரி 1904 அன்று பிறந்தார் பொன்னம்பலனார். இவருடன் பிறந்தவர்கள் நால்வர். தனித்தமிழ்ப் பற்றால் இவாின் இயற்பெயர் கனகசபை என்பதை "பொன்னம்பலம்" என மாற்றிக்கொண்டார்.
1957-இல் பொன்னம்பலனாாின் துணிவைப்பாராட்டி தந்தை பொியாரின் கரங்களால் தமிழ் மறவர் என்னும் பட்டத்தை வழங்க ஆவண செய்தது. இவ்விழாவில் பாவாணரும், பாவேந்தரும் முன்னிலை வகித்தனர். அன்றிலிருந்து தமிழ் மறவர் என்றால் பொன்னம்பலனாரைக் குறிக்கும் பட்டமாக அமைந்தது.
திண்ணைப் பள்ளிக்கூடத்தில் டொடக்கக் கல்வி பயின்றபின் திருவையாறு அரசர் கல்லூரியில் பயி்ன்றார். 1931-ல் புலவர் பட்டம் பெற்றார். தனித்தமிழ் இயக்கத் தந்தை மறைமலை அடிகளின் மகன் திருநாவுக்கரசரின் நட்பால் மறைமலையாரின் தொடர்பு ஏற்பட்டது.
புலவர் பட்டம் பெற்ற பொன்னம்பலனார் 1932-ல் சேலம் மாவட்டம் வேலூரில் உள்ள கந்தசாமி கண்டார் அறக்கட்டளையைச் சார்ந்த உயர்நிலைப் பள்ளியில் தமிழாசிாியராகச் சேர்ந்தார். அப்பள்ளியில் 1947 வரை தமிழாசிாியராகப் பணியாற்றினார்.
1948 ஆம் ஆண்டில் கொலராடோ பல்கலைக்கழகத்தில் இரண்டாவது இளங்கலைப் பட்டத்தை மின் பொறியியல் துறையில் பெற்றார். பின்னர், அவர் 1949 ஆம் ஆண்டில், மாசசூசெட்ஸ் தொழில்நுட்ப நிறுவனத்திற்குச் சென்று முதுகலை அறிவியல் பட்டத்தையும்,1 954 ஆம் ஆண்டில் சியா-சியோ லின் மேற்பார்வையில் கணிதத்தில் முனைவர் பட்டமும் பெற்றார். இதே சமயத்தில், ஜே. பாரெஸ்டரின் கீழ் எம்.ஐ.டியின் வேர்ல்விண்ட் திட்டத்தில் உதவியாளராகப் பணிபுரிந்தார்.
இவர் கொலராடோவில் வளர்ந்தார் வெல்லசுலி கல்லூரியில்,1944 ஆம் ஆண்டில் கணிதத்தில் இளங்கலைப் பட்டப்படிப்பை முடித்தார். 1944 முதல் 1946 வரை செனரல் எலக்ட்ரிக் நிறுவனத்தில் வகை நுண் கணித அடிப்படையிலான வேற்றுமை பகுப்பாய்வாளர் திட்டப்பணியில் இயக்குநராகப் பணிபுரிந்தார்.
நியூயார்க் பல்கலைக்கழகத்தில் கோரண்ட் கணித அறிவியல் கழகத்தில் ஐக்கிய அமெரிக்க அணுசக்தி ஆணைய குழுவின் கணினி மையத்தில், எண்கணிதத்தில் யுனிவாக்கின் பகுதி வகைக்கெழு சமன்பாடடிற்கு தீர்வு காண 1954 முதல் 1958 வரை பணியற்றினார். 1958 ஆம் ஆண்டில், தனது கணவரைத் தொடர்ந்து, எம்.ஐ.டியின் முற்போக்கு அமைப்பு இயக்கவியல் ஆராய்ச்சி குழுவிற்குத் திரும்பினார்,
அங்கு இயக்கவியல் பகுதியில் நிரலாக்க மொழி எழுதிய குழுவில் ஒருவராக இருந்தார். பின்னர் அவர் லிஸ்ப் மொழியின் முதல் மொழிபெயர்ப்பாளர் குழுவில் உடனுழைப்பவராகவும், முதல் லிஸ்ப் மொழி கையேட்டின் முதன்மை ஆசிரியராகவும் இருந்தார்.
பங்குதாரர் அல்லது பங்குதாரர் ஒரு தனிநபர் அல்லது நிறுவனம் சட்டபூர்வமாக ஒரு பொது அல்லது தனியார் கூட்டு நிறுவனத்தில் பங்கு ஒன்று அல்லது அதற்கு மேற்பட்ட பங்குகளை வைத்திருப்பது. பங்குதாரர்கள் ஒரு நிறுவனத்தின் உறுப்பினர்களாக குறிப்பிடப்படுவார்கள். சட்டபூர்வமாக, பங்குதாரர்களின் பதிவில் அவரது பெயர் மற்றும் பிற விவரங்கள் உள்ளிடும் வரை ஒரு நபர் ஒரு நிறுவனத்தில் ஒரு பங்குதாரர் அல்ல. ஒரு நிறுவனத்தின் பங்குதாரர்கள் நிறுவனத்திற்கு சொந்தமாக சட்டபூர்வமாக பிரிக்கப்படுகிறார்கள். அவர்கள் பொதுவாக நிறுவன கடன்களுக்கு பொறுப்பாக இல்லை; பங்குதாரர்களுக்கு உத்தரவாதங்களை வழங்கியிருந்தால், நிறுவனத்தின் கடன்களுக்கான பங்குதாரர்களின் கடப்பாடு, செலுத்தப்படாத பங்கு விலைக்கு மட்டுமே வரையறுக்கப்படுகிறது.
பொருந்தும் சட்டங்கள் மற்றும் நிறுவனங்களின் விதிகளுக்கு உட்பட்டு, பங்குதாரர்களின் மற்ற உரிமைகள் பின்வருவனவற்றை உள்ளடக்கியிருக்கலாம்:
இயக்குநர்களை நியமிக்க உரிமை (சிறுபான்மை பாதுகாப்பு காரணமாக நடைமுறையில் இது மிகவும் கடினம் என்றாலும்) பங்குதாரர் தீர்மானங்களை முன்மொழிகிறது.
பங்குதாரர்கள் சிலர் பங்குதாரர்களின் துணைக்குழுவாக கருதப்படுகின்றனர், இது வணிக நிறுவனத்தில் நேரடி அல்லது மறைமுக உரிமை வைத்திருக்கும் எவரும் இதில் அடங்குவர். உதாரணமாக, பணியாளர்கள், சப்ளையர்கள், வாடிக்கையாளர்கள், சமூகம் போன்றவை, பொதுவாக பங்குதாரர்களாக கருதப்படுகின்றன, ஏனெனில் அவை மதிப்பு மற்றும் / அல்லது நிறுவனத்தால் பாதிக்கப்படுகின்றன.
பங்குதாரர்கள் ஐபிஓக்களை சந்திப்பதன் மூலம் முதன்மை சந்தையில் தங்கள் பங்குகளை வாங்கியிருக்கலாம். இதனால் நிறுவனங்களுக்கு மூலதனம் வழங்கப்படும். இருப்பினும், பரந்த பெரும்பான்மையான பங்குதாரர்கள் இரண்டாம் பட்ச சந்தையில் தங்கள் பங்குகளை வாங்கினர். மேலும் நிறுவனத்திற்கு நேரடியாக மூலதனத்தை வழங்கவில்லை.
பங்குதாரர்களின் பங்கு பங்குதாரர்களைப் பொறுத்து பங்குதாரர்கள் சிறப்பு சலுகைகள் வழங்கப்படுகிறது. ஒரு நிறுவனத்தின் இயக்குநர்கள் குழு பொதுவாக பங்குதாரர்களின் நன்மைக்காக ஒரு நிறுவனத்தை நிர்வகிக்கிறது.
2000 களில், ஈரானின் இரகசிய யுரேனியம் செறிவூட்டல் திட்டத்தின் வெளிப்பாடானது சமாதானமற்ற பயன்பாடுகளுக்கு இது நோக்கமாக இருக்கலாம் என்ற கவலைகளை எழுப்பியது. ஈரானிய அதிருப்தி குழு ஈரானினால் மேற்கொள்ளப்பட்ட வரையறுக்கப்படாத அணுசக்தி நடவடிக்கைகளை அம்பலப்படுத்திய பின்னர் 2003 ஆம் ஆண்டில் விசாரணை நடத்தப்பட்டது. 2006 இல், ஈரானின் கடமைகளுடன் இணங்காததன் காரணமாக, ஐ.நா. பாதுகாப்பு கவுன்சில் ஈரான் அதன் செறிவூட்டல் திட்டங்களை நிறுத்தி வைக்குமாறு கோரியது. 2007 ஆம் ஆண்டில், 2003 ஆம் ஆண்டின் இலையுதிர் காலத்தில் ஈரான் ஒரு தீவிர அணு ஆயுதத் திட்டத்தை செயல்படுத்திவிட்டதாக ஐக்கிய நாடுகளின் தேசிய புலனாய்வு மதிப்பீடு அறிவித்தது. நவம்பர் 2011 இல், ஐ.ஏ.ஏ.ஏ 2003 வரை ஒரு அணு குண்டு தயாரிப்பதற்காக ஈரான் சோதனைகளை நடத்தி வருவதாக நம்பகமான ஆதாரங்களை வெளியிட்டது, அந்த ஆய்வு பின்னர் அந்த நேரத்தில் ஒரு சிறிய அளவிலான ஆய்வு தொடர்ந்தது.
இந்த திட்டம் அமெரிக்காவின் உதவியுடன் 1950 களில் சமாதான திட்டத்திற்கான அணுக்களின் பகுதியாக தொடங்கப்பட்டது. ஈரான் அணுசக்தி திட்டத்தில் அமெரிக்கா மற்றும் மேற்கத்திய ஐரோப்பிய அரசாங்கங்களின் பங்கு ஈரானின் ஷாவை கவிழ்த்த 1979 ஈரானிய புரட்சி வரை தொடர்ந்தது. 1979 புரட்சிக்குப் பின், ஈரானுடனான சர்வதேச அணுசக்தி ஒத்துழைப்பு மிகக் குறைக்கப்பட்டது. 1981 ல் ஈரானிய அதிகாரிகள் நாட்டின் அணுசக்தி வளர்ச்சி தொடர வேண்டும் என்று முடிவு செய்தனர். 1980 களின் பிற்பகுதியிலும், 1990 களின் முற்பகுதியில் அர்ஜென்டினாவிலும் பேச்சுவார்த்தைகள் பிரான்சுடன் நடந்தது, மேலும் உடன்பாடுகள் எட்டப்பட்டன. 1990 களில் ரஷ்யா ஈரானுடனான கூட்டு ஆராய்ச்சி அமைப்பு ஒன்றை உருவாக்கியது, ஈரான் ரஷ்ய அணு வல்லுநர்கள் மற்றும் தொழில்நுட்ப தகவலுடன் ஈரானுக்கு அளித்தது.
ஈரானின் முதல் அணுசக்தி ஆலை, புஷெர் 1 அணு உலை, ரஷ்ய அரசாங்க நிறுவனமான ரோசாம்மின் பிரதான உதவியுடன் நிறைவு செய்யப்பட்டு 2011 செப்டம்பர் 12 ஆம் தேதி அதிகாரப்பூர்வமாக திறக்கப்பட்டது. 2012 ஆம் ஆண்டின் இறுதியில் புஷெர் அணு சக்தி நிலையம் முழு திறனை அடைந்துவிடும் என்று ரஷ்ய பொறியியல் ஒப்பந்தம் ஆட்டம்நெர்கோபிராம் கூறுகிறது. ஈரான் புதிய 360 மெகாவாட் அணுசக்தி ஆலையில் டார்கோவினில் அமைக்கும் பணியில் ஈடுபடுவதாகவும் அறிவித்துள்ளது, எதிர்காலத்தில் மேலும் நடுத்தர அணுசக்தி நிலையங்கள் மற்றும் யூரேனிய சுரங்கங்களை இது தேடுகிறது.
ஈரானின் அணுசக்தி திட்டம் என்பது பல ஆராய்ச்சி தளங்கள், இரண்டு யுரேனியம் சுரங்கங்கள், ஒரு ஆராய்ச்சி அணு உலை மற்றும் மூன்று அறியப்பட்ட யுரேனிய செறிவூட்டல் நிலையங்கள் உள்ளிட்ட யுரேனியம் செயலாக்க வசதிகள் ஆகியவற்றை கொண்டது ஆகும் . 1970 ஆம் ஆண்டில் ஈரான் அணு ஆயுத பரவல் தடை உடன்படிக்கையை ஒப்புக்கொண்டது . சர்வதேச அணுசக்தி அமைப்பின் சரிபார்ப்புக்கு உட்பட்டு அதன் அணுசக்தித் திட்டத்தை உருவாக்கியது.
ஈரானின் அணுசக்தி திட்டம் பல ஆராய்ச்சி தளங்கள், இரண்டு யுரேனியம் சுரங்கங்கள், ஒரு ஆராய்ச்சி அணுசக்தி மற்றும் யுரேனியம் செயலாக்க வசதிகள் ஆகியவை அடங்கும், இதில் மூன்று அறியப்பட்ட யுரேனிய செறிவூட்டல் நிலையங்கள் உள்ளன. 1970 ஆம் ஆண்டில் ஈரான் அணு ஆயுத பரவல் தடை உடன்படிக்கை , சர்வதேச அணுசக்தி அமைப்பின் சரிபார்ப்புக்கு உட்பட்ட அதன் அணுத்திட்டத்தை உருவாக்கியது.
அமெரிக்காவில், 9/11 க்கு முன்னர் வெளிநாட்டவர் அல்லது அமெரிக்கக் குடிமக்களின் சில நடவடிக்கைகள் அப்பாவித்தனமானதாக அல்லது விசித்திரமானதாகவே கருதப்பட்டன. ஆனால் தற்போது சந்தேகக் கண்ணோட்டத்துடன் அதிலும் குறிப்பாக அரேபிய முறையிலான உடை மற்றும் நிறத்துடன் கூடியோரின் நடவடிக்கைகள் சந்தேகக் கண்ணோட்டத்துடனே பார்க்கப்படுகின்றன. ஆறு இஸ்லாமிய இமாம்கள் அமெரிக்க விமானத்தில் அது பறப்பதற்கு முன் தொழுகை செய்த போது சந்தேகத்திற்குரிய நடவடிக்கையில் ஈடுபட்டதாக அமெரிக்க விமானத்தில் இருந்து வெளியேற்றப்பட்டனர்.
அமெரிக்காவின் அரசு நிறுவனங்களும் காவல் துறையினரும் மக்களை தங்களை சுற்றியுள்ளோரைக் கவனித்து வழக்கத்திற்கு மாறான நடவடிக்கைகளைப் பற்றி தகவல் தெரிவிக்குமாறு அறிவிப்புகள் வைக்கப்பட்டன.
அமெரிக்க உள்நாட்டுப் பாதுகாப்புத்துறை மக்களுக்கு வெளியிட்டுள்ள அறிவுரையில் உற்சாகமாக இருங்கள் உங்கள் சூழலைக் கவனிக்கவும் சந்தேகத்திற்குரிய பொருட்கள் அல்லது நடவடிக்கைகளை உடனடியாக உள்ளூர் அதிகாரிகளுக்குத் தெரியப்படுத்தவும் என கூறப்பட்டுள்ளது.
மேலும் தகவலுக்கு: செப்டம்பர் 11 தாக்குதலால் பாதிக்கப்பட்ட பொழுதுபோக்கு பட்டியல் உலக வணிக மைய இரட்டைக்கோபுரம் 9/11 தாக்குதலைப்போன்ற நிகழ்வுகளுடன் கூடிய 2001 ஆம் ஆண்டுக்கு முன் தயாரிக்கப்பட்ட திரைப்படங்கள் மற்றும் தொலைக்காட்சி நிகழ்ச்சிகள் எடிட் செய்யப்பட்டு தொலைக்காட்சியில் மறு ஒளிபரப்பு செய்யப்பட்டன. உதாரணமாக த சிம்ப்சனஸ் த சிட்டி ஆப் நியூயார்க் வெர்சஸ் ஹோமர் சிம்ப்சன் என்ற நிகழ்ச்சியின் ஒரு பகுதி இது உலக வணிக மையத்தை நிகழ்விடமாக கொண்டிருந்தது.
புதிய வலுவான தீவிரவாதத் தடுப்புச் சட்டத்தின் கீழ் வழக்குகளின் எண்ணிக்கை அதிகரித்துள்ளது. இந்த சட்டத்தின் பெரும்பகுதி மேற்கத்திய நாடுகளின் நிதியுதவியால் செயல்படுகிறது.
அமெரிக்காவின் பாதுகாப்புத்துறை மற்றும் போர்வீரர்கள் துறைக்கு அடுத்து 184000 பணியாளர்களுடன் இயங்கும் மூன்றாவது பெரிய துறையாக விளங்குகிறது. உள்நாட்டுப் பாதுகாப்புக் கொள்கை உள்நாட்டுப் பாதுகாப்புக் கழகத்தால் வெள்ளை மாளிகையில் ஒருங்கிணைக்கப்பட்டது.
உள்நாட்டுப் பாதுகாப்புப் பொறுப்புகளுடன் கூடிய ஏனைய துறைகளாவன சுகாதாரம் மற்றும் மனிதச் சேவைத் துறை நீதித்துறை மற்றும் எரிசக்தி துறை ஆகியனவாகும்.
தாக்குதல்களுக்கான பதிலடியாக அமெரிக்க அரசாங்கம் உள்நாட்டுப் பாதுகாப்புத்துறையை உருவாக்கியது. இதுதுறை அமெரிக்க மத்திய அரசாங்கத்தின் அமைச்சரவைத் துறை ஆகும். இது பயங்கரவாதத் தாக்குதல்களில் இருந்து அமெரிக்காவைப் பாதுகாப்பதோடு இயற்கைப் பேரழிவுகளின் போதும் பாதுகாக்கும்.
செப்டம்பர் தாக்குதல்கள் அமெரிக்காவின் அரசியல் மற்றும் வெளியுறவுக் கொள்கையில் முக்கிய பெருமளவிலான மாற்றங்களுக்கு வழிவகுத்தன. உள்நாட்டின் இருகட்சிகளுக்கும் ஜனாதிபதி ஜார்ஜ் டபிள்யூ புஷுக்கு துணையாக அணிவகுத்து நாட்டுப்பற்று சட்டம் நிறைவேற துணை நின்றதோடு ஆப்கானிஸ்தான் போருக்கும் ஆதரவு தந்தன.
தாக்குதல்களுக்குப் பிறகு அரேபியர்கள் இஸ்லாமியர்கள் சீக்கியர்கள் மற்றும் தெற்காசிய அமெரிக்கர்கள் மற்றும் இந்த இனக்குழுக்களைச் சேர்ந்தவர்க கருதப்பட்டவர்கள் மிரட்டல் கிண்டல் மற்றும் அச்சுறுத்தல்கள் போன்ற பாதிப்புக்கு உள்ளாகி உள்ளனர்.
சில அமெரிக்கர்கள் விமானப் பயணத்திற்கு அஞ்சி பதிலாக காரில் பயணிக்கத் துவங்கினர். விளைவாக அடுத்த ஆண்டில் நெடுஞ்சாலை விபத்தில் இறந்தவர்களின் எண்ணிக்கை 1595 வரை அதிகரித்தது.
ஆப்கானிஸ்தானில் நடக்கும் போர் நீதிக்கான போராக எண்ணமிடப்பட்டு வந்த நிலையில் சமீபத்திய ஆண்டுகளில் அது ஆதரவை இழந்து வருகிறது. 2011 ம் ஆண்டின்படி 60% க்கும் மேற்பட்ட அமெரிக்கர்கள் போரை எதிர்க்கின்றனர்.
குவாமிச்சன் ஏரி கனடா நாட்டின் பிரிட்டிசு கொலம்பியா மாகாணத்தின் வான்கூவர் தீவில் உள்ள கோவிச்சின் பள்ளத்தாக்கில் அமைந்துள்ள ஓர் ஏரியாகும். தங்கன் நகரத்திற்கு வடகிழக்கில் மூன்று கிலோமீட்டர் தொலைவில் இந்த ஏரி அமைந்துள்ளது.
குவாமிச்சன் ஏரியும் இங்கு அமைந்துள்ள மற்றொரு ஏரியான சோமெனோசு ஏரியும் 11000 ஆண்டுகளுக்கு முன்னர் பனிப்பாறை ஊற்றுகள் விலகி உருவானதாகக் கருதப்படுகிறது. இவ்விரண்டு ஏரிகளும் கோவிச்சன் ஆற்றுக்கு நீரை வழங்குகின்றன. குவாமிச்சன் ஏரியின் தண்ணீர் வழிந்தோடி குவாமிச்சன் கிளைநதியாக ஓடி சோமெனோசு ஏரியின் தண்ணீர் வழிந்தோடும் சோமெனோசு கிளைநதியுடன் இணைகிறது. பின்னர் இவை கோவிச்சன் ஆற்றில் கலக்கின்றன .
கோவிச்சன் ஆற்றுப்பள்ளத்தாக்கு வாரியம் இவ்விரண்டு ஆழமற்ற ஏரிகளையும் ஒரே மாதிரியான சூழல் நிபந்தனைகள் கொண்டு அடையாளப்படுத்துகிறது.
இப்பகுதியைச் சுற்றி வாழ்ந்த குடியிருப்பு வாசிகளும் விவசாயிகளும் சேர்ந்து குவாமிச்சன் ஆற்றுப்பள்ளத்தாக்கு மேற்பார்வையாளர் கழகம் என்ற அமைப்பை உருவாக்கி குவாமிச்சன் மேற்பார்வையாளர்கள் என்று அதற்குப் பெயரிட்டு ஒரு குழுவை 2007 ஆம் ஆண்டு நிறுவினர். இக்குவினர் ஏரியின் பாதுகாப்பில் கவனம் செலுத்தினர்.
குவாமிச்சன் என்பது ஓர் பேய் என்ற நம்பிக்கை கோவிச்சன் மக்களிடம் இருந்தது. அப்பேய் குழந்தைகளை திருடி சாப்பிட்டு வந்தது. கோவிச்சன் மக்களின் துணைக்குழு மக்களான குவா அமுட்சன் பிரிவு மக்கள் சமூகம் ஏரிக்கு அருகில் இருந்ததால் குவாமிச்சன் என்ற பேயின் பெயரை ஏற்றுக் கொண்டனர்.
2016 ஆம் ஆண்டின் இலையுதிர் காலத்தில், நான்கு நாய்களை பாசிகள் கொன்றன என்ற செய்தி பரவியதால் இந்த ஏரிகளிலுள்ள பாசிகள் பொதுமக்களின் கவனத்தை ஈர்த்தன.
நீலகிரி மலை, மேலே மட்டமான ஒரு மேசையைப் போல் அமைந்திருக்கிறது. இதன் உயரம் எல்லாப் பகுதிகளிலும் ஏறக்குறைய ஒரே அளவுடையதாக உள்ளது. நீலகிரி மலை 35 கல் நீளமும் 20 கல் அகலமும் சராசரி 6500 அடி உயரமுமுடையது. மேற்குத் தொடர்ச்சி மலைகளும் கிழக்குத் தொடர்ச்சி மலைகளும் சேரும் இடத்தில் இது அமைந்துள்ளது. இம்மலையில் ஒரு சதுரமைல் கூடச் சமநிலத்தைக் காண முடியாது. எங்கு பார்த்தாலும் மேடும் பள்ளங்களுமே தென்படும். இது சமவெளியிலிருந்து செங்குத்தாக உயர்ந்துள்ளது. இம்மலையின் மேற்குச் சரிவிலும், அவுட்டர்லானி பள்ளத்தாக்கிற்கு மேலும், தென்சரிவிலும், சுவர்களைப் போன்ற, நூற்றுக் கணக்கான அடிகள் உயரமுள்ள பாறைகள் நிறைந்துள்ளன. மரங்கள்கூட வேர் ஊன்ற முடியாத அளவு அவைகள் செங்குத்தாக உள்ளன. மற்ற இடங்களில் உள்ள சரிவுகளிலெல்லாம், அடர்ந்த காடுகள் நிறைந்துள்ளன.
1820 களின் முற்பகுதியில், நீலகிரிமலைகள் பிரித்தானிய இராச்சியத்தின் கீழ் வேகமாக மேம்படுத்தபட்டன. ஏனென்றால் பெரும்பாலான நிலங்கள் ஏற்கனவே பிரித்தானிய குடிமக்களுக்கு சொந்தமாக இருந்தன. காலனித்துவ காலத்தில் ஆங்கிலேயர்களுக்கு இது ஒரு பிரபலமான கோடைக் கால மற்றும் வார இறுதி பயணம் மேற்கொள்ளும் இடமாக ஆனது. 1827 ஆம் ஆண்டில், ஊட்டி அதிகாரப்பூர்வ சுகாதார நிலையமாகவும், சென்னை மாகாணத்தின் கோடைகால தலைநகராகவும் ஆனது. பல வலைவுகள் கொண்ட மலை சாலைகள் போடப்பட்டன. 1899 ஆம் ஆண்டில், நீலகிரி மலை தொடருந்து பணிகள் மதராசு அரசாங்கத்தின் மூலதனத்தால் முடிக்கப்பட்டது.
இந்த பிராந்தியத்தை குறிப்பிடும் நீல என்ற சொல்லின் பதிவானது கி.பி 1117 இல் காணப்படுகிறது. விட்டுணுவர்தனனின் ஒரு தளபதியின் பதிவில், போசள மன்னரின் எதிரிகளைப் பற்றி குறிப்பிடுகையில், "தோடர்களைப் பயமுறுத்தியதாகவும், கொங்கர்களை நிலத்தடிக்கு விரட்டியடித்ததாகவும், பொலுவாக்களைக் கொன்றதாகவும், மாலேயர்களைக் கொன்றதாகவும், பயந்துபோன எதிரிகளின் தலைவரான கலா நிர்பாலா, பின்னர் நீல மலையின் சிகரத்தை (மறைமுகமாக தொட்டபெட்டா அல்லது கிழக்கு நீலகிரிகளில் உள்ள பெரங்கநாட்டின் ரங்கசாமி சிகரம்) செல்வத்தின் தெய்வமான லட்சுமிக்கு வழங்கினார். " என்கிறது.
நீலகிரி மலைகள் மூன்று தேசிய பூங்காக்களை எல்லைகளாக கொண்டுள்ளது. 321 கிமீ² பரப்பளவில் கேரளம், கர்நாடகா, தமிழ்நாடு மாநிலங்கள் சந்திக்கும் எல்லையின் வடக்கு பகுதியில் முதுமலை தேசியப் பூங்கா அமைந்துள்ளது. முக்கூர்த்தி தேசியப் பூங்கா 78.5 கிமீ² பரப்பளவில் கேரளத்தில் தென்மேற்கு பகுதியில் அமைந்துள்ளது. இதில் சோலைக்காடுகள், நீலகிரி வரையாடுகளின் வாழ்விடங்கள் உள்ளன. அமைதிப்பள்ளத்தாக்கு தேசியப் பூங்கா தெற்கே அந்த இரண்டு பூங்காக்களுடன் ஒட்டி அமைந்துள்ளது. இது 89.52 கிமீ² பரப்பளவைக் கொண்டுள்ளது.
பொ.ச. 10 ஆம் நூற்றாண்டைய கன்னட கல்வெட்டுடன் கூடிய ஒரு நடுகலானது நீலகிரி மாவட்டத்தில் வாழைத்தோட்டம் என்ற இடத்தில் கண்டுபிடிக்கபட்டது. பொ.ச. 14 ஆம் நூற்றாண்டின் போசள மன்னர் மூன்றாம் வீர வல்லாளன் இன் கன்னட கல்வெட்டு, மோயரின் சந்திப்புக்கு அருகிலுள்ள நீலகிரி சதாரண கோட்டையில் சிவன் கோவிலில் கண்டுபிடிக்கப்பட்டுள்ளது. ஆனால் இந்த கோயில் பவானிசாகர் அணையில் மூழ்கியுள்ளது.